**P Á L Y Á Z A T I F E L H Í V Á S**

**a Büntetés-végrehajtási Szervezet Oktatási, Továbbképzési és Rehabilitációs Központja** (székhelye: 2098 Pilisszentkereszt, Pomázi út 6.)

**határozatlan idejű kinevezéssel**

**trénert**

keres.

**Pályázati feltételek:**

* magyar állampolgárság, büntetlen előélet, cselekvőképesség
* minimum három év releváns tréneri gyakorlat
* egyetemi vagy főiskolai szintű diploma
* felhasználói szintű MS Office ismeret (irodai alkalmazások)
* önálló, felelősségteljes, precíz munkavégzés, terhelhetőség
* hozzájárul, hogy a pályázati eljárás során tréneri alkalmassági vizsgálaton (assessment center feladatok) vegyen részt
* „B” kategóriás gépjárművezetői engedély, vezetési gyakorlat

**A pályázat elbírálásánál előnyt jelent:**

* pedagógiai vagy pszichológusi végzettség
* tréneri végzettség
* rendvédelmi szervnél szerzett szakmai tapasztalat
* coach végzettség.

**A munkakör főbb feladatai**

* a belügyminiszter irányítása alatt álló egyes rendvédelmi feladatokat ellátó szerveknél foglalkoztatott hivatásos állomány és rendvédelmi igazgatási alkalmazotti állomány alkalmasságvizsgálatáról szóló 45/2020. (XII. 16.) BM rendelet 14. §-a alapján az V-VIII. alkalmassági kategóriába tartozó és irányítói kompetencia vizsgálattal rendelkező munkatársak számára az irányítói tréningek megtartása
* egyéb tréningek, továbbképzések vezetése
* pedagógiai és módszertani feladatok ellátása
* képzésfejlesztés, tréneri kézikönyvek, tematikák írása
* adminisztrációs és szervezési feladatok.

**A pályázat részeként benyújtandó iratok, igazolások:**

* részletes fényképes szakmai önéletrajz (telefon és e-mail elérhetőség megjelölésével)
* az állami, szakmai iskolai végzettséget, idegen-nyelv ismeretet igazoló okiratok másolatait
* nyilatkozat arról, hogy a pályázati anyagban szereplő adatokat az eljárásban részt vevők megismerhetik.

**Munkarend**: heti 40 órás munkaidőkeret, vezényléses munkarendben.

**Munkavégzés helye:** a Büntetés-végrehajtási Szervezet Oktatási, Továbbképzési és Rehabilitációs Központja 1108 Budapest, Újhegyi út 9-11., valamint kihelyezett képzési helyszínek

**Juttatások:**

A rendvédelmi feladatokat ellátó szervek hivatásos állományú tagjainak szolgálati viszonyáról szóló 2015. évi XLII. törvény 6. számú melléklete alapján tiszti besorolási osztály E beosztási kategória.

**A pályázat benyújtásának határideje:** 2021. december 01.

**A beosztás betöltésének legkorábbi dátuma:** 2021. december 15.

**A pályázat benyújtásának módja:**

A pályázatot elektronikus úton a bvotrk.uk@bv.gov.hu e-mail címre kell eljuttatni.

A kiírási feltételeknek megfelelő pályázatok a személyes interjú alapján, és az általam kijelölt bizottság javaslatát figyelembe véve kerülnek elbírálásra, melyről minden pályázó írásban értesítést kap.

A pályázattal kapcsolatban bővebb felvilágosítás kérhető Tánczosné Finszter Rita bv. alezredes, mb. személyügyi osztályvezető az alábbi telefonszámon: +36-1/261-7011, vagy az EKG: 212-1500 hívószámon.

**Pilisszentkereszt, *az elektronikus dátumbélyegző szerint***

**Juhász Barbara bv. ezredes**

**igazgató**